Nr.6568/19.04.2024

RAPORT DE SPECIALITATE

Subsemnatul Breană Petre Dragoș, Șef Serviciu Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând "Proiectul de hotărâre pentru modificarea Hotărârii Consiliului Local nr. 25 din 30.01.2023 privind preluarea în folosinţă gratuită a unor terenuri", am constatat următoarele:
[bookmark: _Hlk93338373]Având în vedere implementarea Programului „Modernizare şi extindere sistem de alimentare cu apă oraş Boldeşti-Scăeni, judeţul Prahova”, finanțat în  cadrul Proiectului "Anghel Saligny", oraşul Boldeşti-Scăeni trebuie să actualizeze inventarul domeniului public propriu.
Terenurile aferente componentelor de bază ale Sistemului de alimentare cu apă a orașului Boldești-Scăeni (clădire stație pompare, stație clorinare și rezervor 300mc și patru puțuri de apă), se află pe teritoriul administrativ al comunei Lipănești, aceasta înregistrând aceste terenuri, în urma lucrărilor de cadastru local, ca făcând parte din domeniul public propriu, după cum urmează:
- terenurile având N.C.: 23768, 23839, 23770  și 25234, aferente puțurilor de apă;
- suprafața de 1007 mp din terenul având N.C. 20885, aferent stației de pompare, stației de clorinare și rezervor 300 mc. 
Mijloacele fixe menționate mai sus fac parte din domeniul  public al orașului Boldești-Scăeni conform anexei nr. 6 de la HG nr. 1359/2001 privind atestarea domeniului public al județului Prahova 
În data de 30.01.2023 s-a aprobat prin Hotărârea Consiliului Local nr.25  preluarea în folosinţă gratuită a unor terenuri care sunt ocupate de clădire staţie de pompare, clorinare şi rezervor de apă, precum şi de cele 4 puţuri de apă, mijloace fixe aparţinând sistemului de alimentare cu apă a oraşului. În urma adoptării hotărârii de preluare a fost încheiat contractul de comodat, nr. 78/2023.
Comuna Lipăneşti solicită prin adresa nr. 357752.04.2024, încheierea actului adiţional nr. 2 la contractul de comodat  pentru a se clarifica situaţia terenului în suprafaţă de 1007 mp pe care sunt amplasate mijloacele fixe sus amintite, invocând Referatul de admitere a documentaţiei de dezmembrare imobil, nr. 46977/27.03.2024, în baza căreia suprafaţa de 9656 mp, proprietate-domeniu public al Comunei Lipaneşti, se dezmembrează în două loturi ( lot.1 suprafaţa de 8649 mp, nr. cadastral 25545 şi lot.2 suprafaţa de 1007 mp,  nr cadastral 25546).

Faţă de cele mai sus prezentate, consider că inițierea proiectului pentru modificarea și completarea Hotărârii Consiliului Local nr. 25 din 30.01.2023 privind preluarea în folosinţă gratuită a unor terenuri este necesară și oportună.

